Francesch Anzan

El Francesch Anzan (italian: Francesco Anzani; Alzaa, 11 de november del 1809 - Genova, cinch de luj del 1848) l'è staa on soldaa e militar italian.

Biografia
Nassuu in Brianza e cressuu sotta el Regn Lombard Venet, l'è scappaa in Grecia per combatt contra i Turch. Quand l'è tornaa cà, l'è andaa a studià a Pavia, per poeu scappà a Paris despoeu di moti del 1830-1831. Lilinscì l'ha cognossuu el Giuseppe Mazzini, e con lu l'ha tolt part ai moti del 5-6 de luj del 1832. Poeu l'è passaa in Portogall e in Spagna.
Tornaa in Italia in del 1838, l'hann faa presonee al port de Genova, e l'hann menaa in preson a Milan: de lì l'è scappaa anmò 'na voeulta, e l'è andaa in Uruguay: lainscì l'è cognossuu e l'è deventaa amis del Garibaldi, che l'ha faa deventà el comandant de la Legion Italiana.
In del 1848 gh'è staa l'amnistia proclamada del Papa per tanti patriota e liberai. In su la nav che le menava in Italia insemma al Garibaldi, el s'è malaa. Rivaa a Genova, l'è restaa lì on quai dì, per poeu morì al principi de luj.

Categoria:Patriota italian
Categoria:Nassud in del 1809
Categoria:Mort in del 1848